ז'אבינקה

ז'אבינקה (בבלארוסית: Жабінка; בפולנית: Żabinka; ביידיש: זשאבינקע) היא עיירה במחוז ברסט שבמערב בלארוס, ממזרח לברסט ועל גדת נהר מוחאבץ, בה התקיימה עד השואה קהילה יהודית. תולדות היישוב העיירה נזכרת לראשונה בשנת 1817, ובשנת 1882 נבנתה בה תחנת רכבת, בקו שחיבר בין ורשה, בריסק ומוסקבה. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה. יהודי ז'אבינקה יהודים ישבו בעיירה מסוף המאה ה-19, הגם שרק בשנת 1903 הותר להם רשמית להתגורר בה. בשנת 1921 נמנו בעיירה 445 יהודים, מתוך 610 תושבים. בין מלחמות העולם גדל מספר היהודים ביישוב, והתקיימה בו פעילות ציונית. זמן קצר לאחר הכיבוש הוקם גטו. כל יהודי העיירה נרצחו במהלך הכיבוש הגרמני של האזור במבצע ברברוסה, ככל הנראה באתר ההרג ההמוני ברונה גורה. קישורים חיצוניים אתר האינטרנט הרשמי של ז'אבינקה ז'אבינקה באתר מרכז מורשת יהדות פולין ז'אבינקה, באתר השטעטל הווירטואלי אלכסנדר קרוגלוב (רו'), ז'אבינקה, אנציקלופדיה של המחנות והגטאות (כרך II, חלק B, עמ' 1502–1503), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)